過蕭瀧廟
作者：王庭珪
朝代：宋

paragraphs: 瀧江欲度虹爲橋，瀧濤舂撃蛟魚跳。
瀧頭有廟非一朝，瀧民猶傳神姓蕭。
殿脚插入白鷺腰，青原舞翠挹岧嶤。
朱甍日出煙霧消，碧瓦不動磨青瑤。
忽然飛電掣紫霄，天爲借怒生奇飈。
遊龍揮雨洗泬寥，桂花墮落香雲飄。
百年古木號鼉能，擊鼓變化鸞吹簫。
官艘賈舶膽欲焦，廟前泊櫓不敢摇。
楚詞跪奠設漿椒，瀧之靈兮或可招。